**Tillaga um breytingar á 4. grein laga SÍ flutt af stjórn SÍ**Greinin hljómar nú **4. grein***Breytingar á lögum og skáklögum sambandsins verða einungis gerðar á aðalfundi, enda hafi þeirra verið getið í fundarboði. Til að breytingar á lögum öðlist gildi þarf samþykki 2/3 greiddra atkvæða, en til breytinga á skáklögum nægir einfaldur meirihluti. Allar tillögur hér að lútandi ber að senda stjórn S.Í. með nægum fyrirvara til þess að unnt sé að senda þær út, stjórnum aðildarfélaga til kynningar..*Hljómi svo eftir breytingar: **4. grein***Breytingar á lögum og skáklögum sambandsins verða einungis gerðar á aðalfundi, enda hafi þeirra verið getið í fundarboði. Til að breytingar á lögum öðlist gildi þarf samþykki 2/3 greiddra atkvæða, en til breytinga á skáklögum nægir einfaldur meirihluti. Allar tillögur hér að lútandi ber að senda stjórn S.Í. með nægum fyrirvara til þess að unnt sé að senda þær út, stjórnum aðildarfélaga til kynningar.* ***Allar lagabreytingartillögur verða að vera fluttar af stjórn SÍ, aðildarfélögum SÍ eða fulltrúum þeirra á aðalfundi. Til að tillaga verði tekin fyrir þarf tillöguflytjandi eða fulltrúi hans að vera viðstaddur á aðalfundi og mæla sjálfur fyrir tillögunni.***

**Rökstuðningur**  
Samkvæmt núverandi reglum, getur hver sem er sent inn lagabreytingartillögur á aðalfund SÍ. Lagt er til að þetta verði þrengt þannig að aðeins stjórn SÍ, aðildarfélög SÍ og þingfulltrúar geti lagt fram tillögur. Á síðustu árum hefur það gerst margoft að tillöguflytjendur eru ekki viðstaddir á aðalfundi og jafnvel enginn til að mæla fyrir viðkomandi tillögu. Breytingartillögur hafa því í slíkum tilfellum verið óskýrar og munaðarlausar - vantað talsmann.